**ŽENSKI ĐAČKI DOM**

**Ćirila i Metoda 26**

**21000 Split**

KLASA: 035-01/20-01/01

URBROJ: 2181-188-20-91/1

Split, 5. ožujka 2020.

Na temelju članka 107. Zakona o odgoju i obrazovanju u osnovnoj i srednjoj školi (Narodne novine, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, i 98/19.), članka 8. Pravilnika o radu, te članka 8. stavka 1. Pravilnika o postupku zapošljavanja te procjeni i vrednovanju kandidata za zapošljavanje Ženskog đačkog doma te Pravilnika o unutarnjem ustrojstvu i načinu rada u Ženskom đačkom domu, ravnateljica Doma, raspisuje

**NATJEČAJ**

**za zasnivanje radnog odnosa na radno mjesto**

1. **Odgajatelj/ica** – 1 izvršitelj/ica, na određeno puno radno vrijeme (40 sati rada tjedno), do povratka djelatnice na rad, a najdulje do 30.6.2020. godine

*Uvjeti za zasnivanje radnog odnosa:*

- uz opće uvjete za zasnivanje radnog odnosa, sukladno općim propisima o radu, kandidati moraju ispuniti i posebne uvjete propisane člankom 105.Zakona o odgoju i obrazovanju u osnovnoj i srednjojškoli (NN, br**.** 87/08, 86/09, 92/10,105/10, 90/11, 5/12, 16/12, 86/12, 126/12, 94/13, 152/14,7/17. i 68/18).

Posebni uvjeti za zasnivanje radnog odnosa u školskoj ustanovi za osobe koje sudjeluju u odgojno-obrazovnom radu s učenicima jesu poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada, odgovarajuću vrstu i razinu obrazovanja kojom su osobe stručno osposobljene za obavljanje odgojno-obrazovnog rada.

Radni odnos u školskoj ustanovi ne može zasnovati osoba za koju postoje zapreke iz članka 106. Zakona o odgoju i obrazovanju u osnovnoj i srednjoj školi NN, br**.** 87/08, 86/09, 92/10,105/10,90/11,

5/12, 16/12, 86/12, 126/12, 94/13, 152/14, 7/17. i 68/18).

Potrebna vrsta i razina obrazovanja: (propisana čl. 105. stavkom 13. Zakona) je završen diplomski sveučilišni studij odgovarajuće vrste i ima pedagoške kompetencije.

Potrebno radno iskustvo: 1 godina

Opis poslova: odgojno-obrazovni rad i vođenje odgojne skupine.

Uz vlastoručno potpisanu prijavu kandidati su dužni priložiti:

* životopis,
* diplomu, odnosno dokaz o odgovarajućem stupnju obrazovanja,
* dokaz o državljanstvu (preslika osobne iskaznice ili domovnice ili vojne iskaznice ili putovnice),
* uvjerenje nadležnog suda da podnositelj prijave nije pod istragom i da se protiv podnositelja prijave ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od mjesec dana od dana objave natječaja),
* dokaz o ukupnom radnom iskustvu na odgovarajućim poslovima (ugovor o radu ili rješenje o rasporedu ili potvrdu poslodavca o radnom iskustvu na odgovarajućim poslovima koji mora sadržavati vrstu poslova koju je obavljao, u kojoj stručnoj spremi i vremensko razdoblje u kojem je kandidat obavljao navedene poslove)
* elektronički zapis ili potvrdu o podacima evidentiranim u bazi podataka Hrvatskog zavoda za mirovinsko osiguranje (ne starije od mjesec dana).

U prijavi na natječaj navode se osobni podaci podnositelja prijave (osobno ime i prezime, adresa stanovanja, broj telefona odnosno mobitela, po mogućnosti e-mail adresa) i naziv radnog mjesta na koje se prijavljuje.

Prilozi odnosno isprave koje su kandidati dužni priložiti uz prijavu na natječaj prilažu se u neovjerenoj preslici, a izabrani kandidat je prije sklapanja ugovora o radu dužan predočiti izvornike.

Sukladno Zakonu o ravnopravnosti spolova (NN, br. 82/08. i 69/17.) na natječaj se mogu ravnopravno prijaviti osobe oba spola. Izrazi koji se koriste u natječaju, a imaju rodno značenje koriste se neutralno i odnose se jednako na muške i na ženske osobe.

Kandidat koji ostvaruje pravo prednosti prema posebnom zakonu prilikom zapošljavanja, dužan je u prijavi na natječaj pozvati se na to pravo te osim dokaza o ispunjavanju traženih uvjeta iz natječaja, priložiti i svu potrebnu dokumentaciju i dokaze propisane zakonom na koji se poziva, a ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju u skladu s člankom 102. Zakona o hrvatskih braniteljima iz Domovinskog rata i članovima njihovih obitelji (NN, br. 121/17.) uz prijavu na natječaj dužan je, osim dokaza o ispunjavanju uvjeta natječaja, priložiti i sve potrebne dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji (NN, br. 121/17). Poveznica na internetsku stranicu Ministarstva: [**https://branitelji.gov.hr/zaposljavanje-843/843**](https://branitelji.gov.hr/zaposljavanje-843/843)a dodatne informacije o dokazima koji su potrebni za ostvarivanje prava prednosti pri zapošljavanju, potražiti na sljedećoj poveznici:

[**https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf**](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf)

Najkasnije do isteka roka za podnošenje prijave na natječaj, Povjerenstvo će na javno dostupnoj mrežnoj stranici Doma <http://zenskidjackidom-split.hr/> objaviti način procjene, odnosno testiranja kandidata te pravne i druge izvore za pripremu kandidata ako se procjena odnosno testiranje provodi o poznavanju propisa.

Sve kandidate koji su pravodobno dostavili potpunu prijavu sa svim prilozima, odnosno ispravama i koji ispunjavaju uvjete natječaja, Povjerenstvo će pozvati na procjenu, odnosno testiranje najmanje pet dana prije dana određenog za procjenu, odnosno testiranje. U pozivu će biti naveden datum, vrijeme i mjesto procjene odnosno testiranja, način procjene odnosno testiranja te pravni i drugi izvori za pripremu kandidata ako se procjena odnosno testiranje provodi o poznavanju propisa. Poziv će se u pravilu dostaviti putem elektroničke pošte na e-mail kandidata i bit će objavljen na javno dostupnim mrežnim stranicama Doma <http://zenskidjackidom-split.hr/>

Kandidat koji je pravodobno dostavio potpunu prijavu sa svim prilozima odnosno ispravama i ispunjava uvjete natječaja, dužan je pristupiti procjeni odnosno testiranju prema odredbama Pravilnika o postupku zapošljavanja te procjeni i vrednovanju kandidata za zapošljavanje Ženskog đačkog doma, koji je dostupan na poveznici Doma <http://zenskidjackidom-split.hr/dokumenti/pravilnik_postupak-zaposljavanja-i-vrednovanje-kandidata.pdf>

Kandidat koji nije pristupio procjeni odnosno testiranju smatra se da je odustao od prijave na natječaj i ne smatra se kandidatom.

Podnošenjem prijave na natječaj, kandidat je izričito suglasan da Ženski đački dom Split, Ćirila i Metoda 26, kao voditelj obrade može prikupljati, koristiti i dalje obrađivati njegove osobne podatke u svrhu provedbe natječaja sukladno propisima koji uređuju zaštitu osobnih podataka.

Rok za podnošenje prijava na natječaj je 8 danaod dana objave natječaja na mrežnoj stranici i oglasnoj ploči Ženskog đačkog doma, te mrežnoj stranici i oglasnoj ploči Hrvatskog zavoda za zapošljavanje.

Prijave s potrebnom dokumentacijom o ispunjavanju uvjeta iz natječaja dostavljaju se neposredno putem tajništva Doma ili poštom na adresu: Ženski đački dom, Ćirila i Metoda 26, 21000 Split,s naznakom: „ Za natječaj – odgajatelj/ica“.

Prijave s nepotpunom i neodgovarajućom dokumentacijom kao i nepravovremeno dostavljene prijave neće se razmatrati. Povjerenstvo će, u pravilu elektroničkom poštom, obavijestiti osobu da nije podnijela pravodobnu ili potpunu prijavu ili ne ispunjava uvjete iz natječaja i da ne sudjeluje u daljnjem postupku za izbor kandidata.

Kandidat/i prijavljen/i na natječaj bit će obaviješten/i o rezultatima natječaja pisanom poštanskom pošiljkom najkasnije u roku od petnaest dana od dana sklapanja ugovora o radu s izabranim kandidatom.

Natječaj je objavljen na oglasnim i mrežnim stranicama Doma i Hrvatskog zavoda za zapošljavanje dana 5. ožujka 2020., a istječe zaključno s danom 13. ožujka 2020.

Ravnateljica:

Ljiljana Buljubašić, prof.